钦定古今图书集成/明伦汇编/闺媛典/第040卷 > 刘仁赡妻薛氏
## 钦定古今图书集成/明伦汇编/闺媛典/第040卷 > 刘仁赡妻薛氏

按《清河县志》：薛氏，清淮节度使越王刘仁赡妻。赡守
寿春，周世宗引大军攻之，赡誓死守，幼子从谏泛小
舟，将以自全，赡令军法斩之。监军求救于夫人薛氏，
薛氏曰：“吾固不忍，然法不可私，节不可损。若贷其死，
则刘氏遂为不忠之门，妾何面目见将士乎？”促斩之，
然后哭成服。及城陷，仁赡死，夫人亦不食死。